Сиворакшы (Coraciidae) є родина птахів, котрый виды суть росшырены головно в Африцї, Азії і Европі. Родина загорнює два роды і дванадцять видів птахів, з котрых в Европі жыє лем сивоворонка. Суть то середнї великы птахы з міцным дзёбаком, куртым силным хвостом і куртыма ногами, прекрасно зафарблены. Гнїздять в дутинах стромів, дуплах і стїнах опущеных будов. Суть то барз добры лїтаючі птахы, дакотры на зиму міґрують.